Zelina, 13.01.2022.

Poštovani roditelji djece koja pohađaju Dječji vrtić Proljeće, Sv.Ivan Zelina!

Vaše dijete bilo je u vrtiću u kontaktu s osobom naknadno oboljelom od COVID-19, a koja je bila u periodu zaraznosti. Kontakt je bio u dane 05. i 07.01.2022.

Slijedom navedenog sva djeca iz skupine i ostali bliski kontakti oboljele osobe moraju u samoizolaciju.

Samoizolacija općenito traje 10 dana od dana zadnjeg kontakta, s time da se zadnji dan kontakta računa kao nulti dan samoizolacije (npr. ako je zadnji kontakt tj. zadnji dan prisutnosti Vašeg djeteta u vrtiću bio 05.01.2022., onda mu samoizolacija traje do zaključno sa 15.01.2022; ako je zadnji kontakt tj.zadnji dan prisutnosti Vašeg djeteta u vrtiću bio 07.01.2022, onda mu samoizolacija traje do zaključno sa 17.01.2022.)

Osobama koje su:

* preboljele COVID-19 (PCR ili BAT potvrđena SARS-CoV-2 infekcija) prije više od 4 mjeseca
* primarno cijepljene, i to s 2 doze cjepiva koje se primjenjuje u dvije doze - prije više od 4 mjeseca, odnosno kod cijepljenih jednom dozom Jannsen cjepiva - prije više od 2 mjeseca

samoizolacija traje 7 dana (dakle do zaključno sa 12.01. odnosno sa 14.01., ovisno je li kontakt bio 05. ili 07.01.).

**Samoizolacije su izuzete osobe koje su:**

* **preboljele COVID-19 (PCR ili BAT potvrđena SARS-CoV-2 infekcija) unutar 4 mjeseca od kontakta**
* **preboljele COVID-19 i nakon preboljenja primarno cijepljene (1 dozom Janssen cjepiva ili s 2 doze cjepiva koja se primjenjuju u dvije doze)**
* **docijepljene**
* **primarno cijepljene (1 dozom Janssen cjepiva ili s 2 doze cjepiva koja se primjenjuju u dvije doze) uz uvjet da je prošlo 14 dana od zadnje doze cjepiva ali ne više od 4 mjeseca (kod cijepljenih Janssen cjepivom ne više od 2 mjeseca)**

Ukoliko roditelj mora otvoriti bolovanje zbog samoizolacije svojeg djeteta treba se javiti liječniku svojeg djeteta ( pedijatru ili obiteljskom liječniku koji ima u skrbi to dijete).

U slučaju da Vaše dijete razvije znakove bolesti molim javiti se nadležnom liječniku zbog testiranja. Najviše osoba koje su bile u kontaktu s oboljelom osobom se razboli od 5. do 8. dana od kontakta, iako se osoba može razboljeti i do 14 dana od dana zadnjeg kontakta, te je stoga i nakon završene samoizolacije potrebno provoditi pojačane higijenske mjere.

Kod kuće je potrebno pripaziti da djeca nisu ni sa kime u bliskom kontaktu , odnosno odvojiti ih u posebnu sobu te im objasniti da će s njima za vrijeme samoizolacije kontaktirati samo jedan odrasli član obitelji. Taj član obitelji također treba ograničiti svoje socijalne kontakte. Djecu treba odvojiti od starijih osoba i osoba pod rizikom da razviju tešku COVID 19 infekciju ( one koje imaju kronične bolesti ili su na terapiji koja slabi imunološki odgovor).

Ljubazno molimo da ako netko od ukućana djeteta radi u zdravstvenoj ustanovi ili ustanovi u sustavu socijalne skrbi (npr. dom za starije) ili ima udomiteljstvo, da se javi nadležnima na svoje radno mjesto.

S poštovanjem,

Daniela Vojvodić, dr.med., spec.epidemiologije,

HEO Zelina

daniela.vojvodic@zzjz-zz.hr